CELEX: 62007CA0533
Language: da
Date: 2009-04-23 00:00:00
Title: Sag C-533/07: Domstolens dom (Fjerde Afdeling) af 23. april 2009 — Falco Privatstiftung og Thomas Rabitsch mod Gisela Weller-Lindhorst (anmodning om præjudiciel afgørelse fra Oberster Gerichtshof — Østrrig) (Retternes kompetence og anerkendelse og fuldbyrdelse af retsafgørelser på det civil- og handelsretlige område — forordning (EF) nr. 44/2001 — specielle kompetenceregler — artikel 5, nr. 1, litra a), og artikel 5, nr. 1, litra b), andet led — begrebet levering af tjenesteydelser — overdragelse af immaterielle rettigheder)

20.6.2009   
            
            
               DA
            
            
               Den Europæiske Unions Tidende
            
            
               C 141/15
            
         Domstolens dom (Fjerde Afdeling) af 23. april 2009 — Falco Privatstiftung og Thomas Rabitsch mod Gisela Weller-Lindhorst (anmodning om præjudiciel afgørelse fra Oberster Gerichtshof — Østrrig)
   (Sag C-533/07) (1)
   
   (Retternes kompetence og anerkendelse og fuldbyrdelse af retsafgørelser på det civil- og handelsretlige område - forordning (EF) nr. 44/2001 - specielle kompetenceregler - artikel 5, nr. 1, litra a), og artikel 5, nr. 1, litra b), andet led - begrebet »levering af tjenesteydelser« - overdragelse af immaterielle rettigheder)
   2009/C 141/23
   Processprog: tysk
   
      Den forelæggende ret
   
   Oberster Gerichtshof
   
      Parter i hovedsagen
   
   
      Sagsøger: Falco Privatstiftung og Thomas Rabitsch
   
      Sagsøgt: Gisela Weller-Lindhorst
   
      Sagens genstand
   
   Anmodning om præjudiciel afgørelse — Oberster Gerichtshof — fortolkning af artikel 5, stk. 1, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT L 12, s. 1) — begrebet »levering af tjenesteydelser« og »stedet, hvor tjenesteydelsen skulle have været leveret« — retslig kompetence til at påkende en sag om betaling af licensafgifter vedrørende udnyttelse af et musikværk
   
      Konklusion
   
   
               1)
            
            
               Artikel 5, nr. 1, litra b), andet led, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at en aftale, hvorved indehaveren af en immateriel rettighed indrømmer sin medkontrahent ret til at udnytte denne rettighed mod betaling af et vederlag, ikke udgør en aftale om levering af en tjenesteydelse som omhandlet i denne bestemmelse.
            
         
               2)
            
            
               Fastlæggelsen i medfør af artikel 5, nr. 1, litra a), i forordning nr. 44/2001 af den ret, som er kompetent til at træffe afgørelse i en sag vedrørende en påstand om betaling af et vederlag i henhold til en aftale, hvorved indehaveren af en immateriel rettighed indrømmer sin medkontrahent ret til at udnytte denne rettighed, skal fortsat ske ud fra de principper, som følger af Domstolens praksis vedrørende artikel 5, nr. 1, i konventionen af 27. september 1968 om retternes kompetence og om fuldbyrdelse af retsafgørelser i borgerlige sager, herunder handelssager, som ændret ved konventionen af 26. maj 1989 om Kongeriget Spaniens og Den Portugisiske Republiks tiltrædelse.
            
         
      (1)  EUT C 37 af 9.2.2008.